**PROCEDURĂ DE SELECȚIE PARTENERI PRIVATI PENTRU ELABORAREA SI IMPLEMENTAREA UNUI PROIECT POCU**

PRIORITATEA DE INVESTIȚII 9 ii, OBIECTIVUL SPECIFIC 4.1.

Primăria Banloc, cu sediul în Banloc face publică procedura de selecție a unor parteneri de drept privat, în vederea elaborării si implementării unui proiect ce va fi depus spre finanțare prin Fondul Social European, Programul Operațional Capital Uman (POCU) 2014 – 2020, Axa prioritară 4: Incluziunea socială și combaterea sărăciei, Obiectivul tematic 9: „Promovarea incluziunii sociale, combaterea sărăciei și a oricărei discriminări”, Prioritatea de investiții 9.ii Integrarea socio-economică a comunităților marginalizate, cum ar fi romii (Regulamentul (UE) nr. 1304/2013, art 3, alin 1a), Cererea de Propuneri de Proiecte din anul 2016 „Dezvoltare Locală Integrată (DLI 360o) în comunitățile marginalizate rome”, AP 4/ PI 9.ii/ OS 4.1., în conformitate cu prevederile OUG 40/2015 privind gestionarea financiară a fondurilor europene pentru perioada de programare 2014 - 2020.

În procesul de selecție a partenerilor se va ține cont și de prevederile Ghidului Solicitantului – Condiții Generale POCU 2014 – 2020 si ale Ghidului Solicitantului – Condiții specifice 4.1. **axa prioritară 4:** *Incluziunea socială și combaterea sărăciei.*

**Obiectivul specific al proiectului**

Obiectivul specific al proiectului va răspunde obiectivului specific al axei prioritare 4.1, și anume reducerea numărului de persoane aflate în risc de sărăcie și excluziune socială din comunitățile marginalizate în care există populație aparținând minorității rome (acele comunități în care populația aparținând minorității rome reprezintă minim 10% din totalul populației la nivelul comunității), prin implementarea de măsuri integrate.

**Rezultate așteptate**

Număr redus de persoane aflate în risc de sărăcie și excluziune socială din comunitățile marginalizate în care există populație aparținând minorității rome de pe raza localității Banloc

**Grup țintă eligibil**

În cadrul prezentei cereri de propuneri de proiect grupul țintă este format din:

* Persoanele din comunitățile marginalizate aflate în risc de sărăcie și excluziune socială în care există populație aparținând minorității rome;
* Personalul din cadrul serviciilor de la nivelul comunității.

Perioada de implementare a proiectului este de 3 ani.

Participanții trebuie să îndeplinească condițiile de mai jos:

* Să fie organizații cu personalitate juridică din România cu experienţă în activități cu persoane care provin din rândul grupurilor vulnerabile, în special persoane de etnie romă.
* Să probeze experiență semnificativă în domeniu și capacitatea de a susține elaborarea și implementarea proiectului.
* Să dispună de o metodologie bine pusă la punct de intervenție integrată în comunități defavorizate de romi sau să demonstreze capacitatea de a elabora în timpul disponibil o asemenea metodologie
* Să dispună de o echipă capabilă să gestioneze proiecte de complexitate similară
* Să demonstreze capacitatea de implicare pe durata prevăzută de implementare a proiectului (3 ani)
* Să îndeplinească cerințele prevăzute pentru parteneri în Ghidul Solicitantului – Condiții Generale POCU 2014 – 2020 și în Ghidul Solicitantului – Condiții specifice 4.1. axa prioritară 4: Incluziunea socială și combaterea sărăciei.

Având în vedere că selecția partenerilor se face înainte de demararea elaborării cererii de finanțare pentru prezentul proiect, toate activitățile vor fi definitivate împreună cu partenerii.

Criteriile de evaluare se găsesc în Grila de evaluare anexată.

Aplicanţii vor lua în calcul faptul că la momentul depunerii cererii de finanţare, bugetul alocat fiecărui partener selectat va fi calculat având în vedere prevederile Ghidului Solicitantului, Condiţii Generale POCU 2014 – 2020, cu completările aduse de Ghidul Solicitantului, Condiții Specifice aferent cererii de propuneri de proiecte în cadrul căruia se va depune cererea de finanțare a proiectului.

**DOSARUL DE PARTICIPARE**

Dosarul de participare se va depune la sediul Primariei Banloc până la data de 10.07.2016, ora 12:00 și trebuie să conţină următoarele documente:

**A) Scrisoare de intenție** din care să rezulte plus-valoarea pe care o poate aduce la implementarea proiectului.

**B) Anexa nr. 2 – Fișa partenerului**

**C) Declaraţie pe proprie răspundere** privind eligibilitatea**;**

**D) Situații financiare** pe ultimii trei ani (de ex. bilanț, balanță).

E) **Lista cu experții,** pe care îi poate pune la dispoziție partenerul, cu CV-uri anexate (chiar daca nu toti expertii vor participa la proiect).

F) **Certificat fiscal** din care sa rezulte ca se încadrează, din punct de vedere al obligațiilor de plată restante la bugetele publice, într-una din situaţia în care obligațiile de plată nete depăşesc 1/12 din totalul obligațiilor datorate în ultimele 12 luni, în cazul certificatului de atestare fiscală emis de Agenția Naţională de Administrare Fiscală

Dosarul de participare va fi depus în plic/pachet închis, în două exemplare – un original şi o copie, numerotate şi opisate, precum și în format electronic (CD) la registratura primariei Banloc până la de 10.07.2016, ora 12,00. Se va preciza pe plic/pachet: „Dosar de participare la selecţia de parteneri pentru proiectul POCU”.

Solicitările de clarificări pot fi depuse la registratura Primăriei Banloc până la termenul limită de 05.07.2016.

**Secțiunea 3. EVALUAREA DOSARELOR DE PARTICIPARE DECLARATE ELIGIBILE**

Dosarele de participare vor fi declarate eligibile conform anexei nr. 3, iar ulterior vor fi punctate conform grilei de punctaj, menționată în anexa nr. 1.

Vor fi declaraţi „admişi” participanţii care întrunesc un punctaj de peste 75 de puncte. Vor fi declaraţi „respinşi” participanţii care întrunesc 75 de puncte sau mai puţin.

Vor fi declaraţi câştigători participanţii „admişi” care întrunesc numărul cel mai mare de puncte pentru categoria vizată.

Departajarea candidaților cu punctaje egale se va face în funcție de experiența cea mai mare în implementarea de proiecte cu finanțare nerambursabilă în care au desfășurat activități similare celor ce urmează a fi desfășurate în cadrul cererii de propuneri de proiecte în cauză.

În cazul retragerii participantului declarat câştigător, se va selecta, pentru parteneriat, următorul participant care a fost declarat „admis”, pe categoria vizată.

**Secțiunea 4. ANUNŢAREA ŞI PUBLICAREA REZULTATELOR**

Anunţarea rezultatelor procesului de evaluare şi selecţie a dosarelor individuale de participare va fi comunicată participanților în termen de cel mult 3 (trei) zile lucrătoare de la data finală de depunere a dosarelor.

**Secțiunea 5. SOLUŢIONAREA CONTESTAŢIILOR**

Eventualele contestaţii se pot depune în termen de maxim 2 (două) zile lucrătoare de la data comunicării rezultatelor, la sediul Primăriei Banloc Rezultatele definitive după analizarea contestaţiilor vor fi comunicate participanților în termen de maxim 2 (două) zile lucrătoare de la data soluţionării acestora.

**Anexa nr. 1**

|  |  |  |
| --- | --- | --- |
| **Nr. crt.** | **Criterii de evaluare** | **Punctaj Maxim** |
| **1** | **Capacitatea financiară**Situaţia financiară (media anuală a sumelor gestionate în ultimii 3 ani):* Peste 2.000.000 lei se vor acorda 20 puncte.
* Între 1.000.000 lei și 2.000.000 lei se vor acorda 10 puncte.
* Între 500.000 lei și 1.000.000 lei se vor acorda 5 puncte.
 | 20 |
| 2 | **Experiența generală**Dovada implementării unor proiecte cu finanţare europeană /națională în domeniile de activitate similare proiectului ce face obiectul anunuţului.* Pentru 3 proiecte se vor acorda 30 de puncte.
* Pentru 2 proiecte se vor acorda 20 de puncte.
* Pentru 1 proiect se vor acorda 10 puncte
 | 20 |
| 3 | **Autorizare ANC**Experiența în susținerea de cursuri de calificare/specializare autorizate ANC.* Pentru 2 cursuri autorizate în ultimii trei ani se vor acorda 10 de puncte
* Pentru 1 curs autorizat în ultimii trei ani se vor acorda 5 puncte
 | 10 |
| 4 | **Echipa de proiect (lista de experti cu CV-uri);**Organizația candidat are, la data depunerii, minim 3 CV-uri ale unor persoane nominalizate cu expertiza necesară derulării activităților de proiect; Experți cu experiență în implementarea de proiecte cu grup ţintă persoane de etnie romă:1. 3 CV-uri din care cel puțin unul cu minim 3 ani experiență – 10 de puncte
2. 3 CV-uri din care cel puțin unul cu minim 5 ani experiență – 15 puncte
3. 3 CV-uri din care cel puțin unul cu minim 10 ani experiență – 20 de puncte

se mai adaugă:* existența unui număr de minim 5 CV-uri relevante - 5 puncte
* minim un CV al unui expert de etnie roma - 5 puncte

(*Se vor puncta numai CV-urile care au în cuprins experiența relevantă*). | 30 |
| 5 | **Experiență specifică**Dovada implementării de proiecte legate direct de abordarea axei prioritare 4.1:* abordare integrată în comunități de romi: organizația a desfășurat activități în cel puțin 2 din următoarele domenii servicii de informare, consiliere, formare profesională sau consultanță pentru intrarea pe piața muncii, educație, accesul la servicii de sănătate, îmbunătățirea condițiilor de locuire, servicii sociale – 10 puncte
* abordare participativă în comunități de romi: organizația a desfășurat activități vizând susținerea participării civice a membrilor comunităților defavorizate de romi – 10 puncte
 | 20 |

**Anexa nr. 2**

|  |
| --- |
| **FIŞA PARTENERULUI** |
| Denumire organizaţie |   |
| Acronim |   |
| Cod de înregistrare fiscală |   |
| Anul înfiinţării |   |
| Media anuală a bugetului gestionat în ultimii 3 ani |   |
| Date de contact (adresă, tel., fax, e-mail) |   |
| Persoana de contact (nume, poziţia în organizaţie) |   |
| Descrierea activităţii organizaţiei, relevantă pentru acest proiect |  |
| Activitatea /activităţile din cadrul proiectului în care doriţi să vă implicaţi (conform Ghidului) |  |
| Resurse umane (*nr. total de angajați, și nr de anagajați cu experiență relevantă pentru implementarea proiectului)* |  |
| Finanţări anterioare (informaţii şi detalii privind asistenţa financiară nerambursabilă primită în ultimii ani, raportată la data depunerii cererii de finanţare din fonduri publice sau alte surse financiare de către partener). Pentru fiecare proiect relevant, menţionaţi: |
| Titlul proiectului (conform contractului de finanţare) |   |
| ID-ul proiectului (acordat de instituţia finanţatoare) |   |
| Calitatea avută în cadrul proiectului (solicitant sau partner) |   |
| Obiectivul proiectului |   |
| Stadiul implementării proiectului | Implementat sau in curs de implementare |
| Rezultatele parţiale sau finale ale proiectului |   |
| Valoarea totală a proiectului |   |
| Sursa de finanţare (bugetul de stat, local, surse externe nerambursabile, surse externe rambursabile) |   |
| Numele instituţiei finanţatoare |   |
| Valoarea angajată (cheltuită) în proiect |   |

Notă

Rubricile vor fi integral completate. Informaţiile furnizate se consideră a fi conforme cu realitatea şi asumate pe propria răspundere de reprezentantul legal.

Numele şi prenumele reprezentantului legal: ……………………………………………..

Semnătura ………………………………………………….

Ştampila

Data:

**Anexa nr. 3**

|  |  |  |
| --- | --- | --- |
| **Criteriu calificare** | **DA** | **NU** |
| **Conformitatea documentelor** |
| *Au fost depuse de către ofertant documente solicitate* |  |  |
| Rubricile Fișei partenerului sunt integral completate |   |   |
| **Capacitatea ofertantului**  |
| Are în obiectul de activitate prestarea de servicii de natura celor care sunt necesare implementării proiectului, conform Ghidului Condiții specifice 4.1. |   |   |
| A implementat/implementează, în calitate de partener sau beneficiar, proiecte finanţate din Fonduri Europene și/sau alte fonduri publice  |   |   |
| Are capacitatea financiară şi operaţională de realizare a activităţilor din proiect |   |   |
| **Conduita ofertantului** |
| Nu este subiect al unui conflict de interese |   |   |
| Şi-a îndeplinit obligațiile de plata a impozitelor, taxelor, contribuțiilor sociale şi nu are datorii fiscale |   |   |

**Notă: Ofertantul se consideră calificat numai in cazul în care la toate criteriile de calificare a fost bifată rubrica “DA”**